PROGRAM   
JØDISK – IDENTITET, PRAKSIS OG MINNEKULTUR  
31. oktober 2022

09.15: Morgenkaffe

09.30: Velkommen v direktør Guri Hjeltnes

9.35 – 10.15: *Jødisk – identitet, praksis og minnekultur: En presentasjon av forskningsprosjektet* ved prosjektleder Cora Alexa Døving

10.20 – 11. 00: *Holocausterindring mellom det personlige og allmenne****,*** ved stipendiat Marie Eberson Degnæs

11. 20- 12.10*:* Identitet i skjæringspunkter**:** presentasjon av to studier

*Omskjæring: et ritual som kommer med en omkostning,* ved førsteamanuensis Nora Stene

«*Kos og Kaos»: Om identitet og tilhørighet blant unge norske jøder*, ved forsker Cathrine Thorleifsson

Lunsj fra 12.15 – 13.00.

13.00 – 13.45: Menighetsliv - tradisjon og spenning: Minipresentasjoner og samtale

*En ortodoks menighet med få ortodokse medlemmer*, ved historiker Vibeke Banik

*Om identitet i den trønderske flerkulturelle forsamlingen*, ved professor Ida Marie Høeg

*Betydningen av jødisk organisert liv – i dag og i fremtiden?* En samtale mellom Vibeke Banik, Ida Marie Høeg og professor Gunnar Haaland

14.15 – 15.15:Jødisk identitet og den offentlige minnekulturen etter holocaust

*Jødiske stemmer etter Marthe Michelet-debatten*, ved professor Claudia Lenz og forsker I Cora Alexa Døving

*Jødiske integreringshistorier og minnekultur –* En samtale mellom Marie Eberson Degnæs, Claudia Lenz og HL-senterets professor II, Christhard Hoffmann.

15. 15 *Judisk vardag i Norden idag - en komparativ blick på aktuell forskning,* ved

gjesteforeleser Docent Ruth Illman, leder for forskningsprosjektet Minhag Finland - *Boundaries of Jewish Identities in Contemporary Finland* og leder for Donnerska institutet för religionshistorisk och kulturhistorisk forskning, Åbo

Forskere bak *Negotiating Jewish Identity – Jewish Life in 21st Century Norway:*

**Vibeke Kieding Banik** er forsker og formidler ved HL-senteret. Hun har norsk-jødisk historie som spesialfelt. Hennes doktorgrad handlet om norske jøders forhold til Israel 1945-75. Hun har tidligere forsket på jødisk integrasjon i mellomkrigstiden, blant annet ved å ta for seg jødiske kvinners plassering i arbeidsmarkedet. Hun er også opptatt av didaktikk rundt Holocaust og jøder som minoritet.

**Marie Eberson Degnæs** er stipendiat ved HL-senteret og tilknyttet Institutt for kulturstudier og orientalske språk ved Universitetet i Oslo. Hun er tidligere lærer og begynner høsten 2022 som formidler ved HL-senterets undervisningsavdeling.

**Ida Marie Høeg** er professor i religionssosiologi ved Universitetet i Agder og professor II ved Mittuniversitetet i Sverige. Høeg forsker på religiøse endringer med særlig interesse for hvordan kjønn, etnisitet og livssynsmessig identitet forhandles og uttrykkes i rom og rituelle handlinger. Hun har tidligere skrevet om livsfaseendringer, død og minnemarkeringer.

**Gunnar Haaland** er professor i KRLE ved NLA Høgskolen. Han er dr. theol. på en avhandling om det jødiske historikeren Flavius Josefus. Han har forsket på jødedommen både i antikken og i nåtiden og på antijødiske motiver i teologi og kirke. Han har bred undervisningserfaring og er en aktiv formidler til allmennheten.

**Claudia Lenz** er professor i samfunnsfag med vekt på forebygging av antisemittisme og rasisme ved MF Vitenskapelig høyskole og forsker I ved HL-senteret. Hennes kompetanseområder er minnekultur, fordommer og gruppefiendlighet, samt forebygging av fordommer og utenforskap i skolen. Hun er prosjektleder for Dembra (Demokratisk beredskap mot rasisme og antisemittisme) for lærerutdannere.

**Nora Stene** er førsteamanuensis ved Institutt for kulturstudier og orientalske språk (IKOS) ved Universitetet i Oslo. Hun er religionsviter og skrev sin doktorgrad om etableringen av en koptisk-ortodoks minoritet i Storbritannia. Senere har hun fortsatt med minoritetsstudier, inklusiv om den jødiske minoriteten i Norge. Hun har nylig deltatt i et større forskningsprosjekt som har tatt for seg norsk lovregulering av rituell omskjæring av gutter.

**Cathrine Thorleifsson** er forsker ved Senter for Ekstremismeforskning ved Universitet i Oslo. Hun har en PhD i antropologi fra London School of Economics hvor hun skrev en avhandling om nasjonalisme og forhandling av identitet blant Mizrahi jøder i Israel. Thorleifsson har de ti siste årene forsket på ytre høyre bevegelser, nasjonalisme, migrasjon, mangfold og cyberfascisme. Hun har studert hebraisk ved universitet i Haifa, arabisk ved universitetet i Damaskus og bidrar jevnlig med ekspertanalyse til beslutningstagere og offentligheten, i Norge og internasjonalt. Hun leder regjeringens nyopprettede ekstremismekommisjon som har i oppdrag å framskaffe mer kunnskap om radikalisering og ekstremisme.

Prosjektleder er Cora Alexa Døving, forsker I ved HL-senteret. Hennes forskningsfelt spenner fra migrasjons- og minoritetsstudier til holdningskomplekser i majoritetsbefolkningen der antisemittisme, islamofobi og rasisme har stått sentralt. Hun har publisert flere artikler samt bøker som benyttes som pensum i høyere utdanning. Hun har vært prosjektleder for *Negotiating Jewish Identity – Jewish Life in 21st Century Norway,*

som er finansiert av Norges forskningsråd i årene 2017-2022.